b'\n_START_ARTICLE_\nStolnica sv. Apolinarija, Valence\n_START_PARAGRAPH_\nKatedrala sv. Apolinarija je stolna cerkev v francoskem mestu Valence, sede\xc5\xbe Valen\xc5\xa1ke \xc5\xa1kofije. Na seznamu francoskih zgodovinskih spomenikov je od leta 1862._NEWLINE_Katedrala je najstarej\xc5\xa1i spomenik mesta Valence. Zgrajena je bila v romanskem slogu pokrajine Auvergne na pobudo tedanjega \xc5\xa1kofa Gontarda v 11. stoletju. 5. avgusta 1095 jo je posvetil svetnikom Ciprijanu, Korneliju in Apolinariju pape\xc5\xbe Urban II., preden se je udele\xc5\xbeil koncila v Clermontu. V \xc4\x8dasu verskih vojn je bila mo\xc4\x8dno po\xc5\xa1kodovana, prenovljena v prvem desetletju 17. stoletja. Portal in zvonik sta bila obnovljena v letu 1861. V cerkvi se nahaja spomenik pape\xc5\xbea Pija VI., ki je umrl v Valence leta 1799.'